Document ID: 31987L0140

*****
ΟΔΗΓΙΑ ΤΗΣ ΕΠΙΤΡΟΠΗΣ
της 6ης Φεβρουαρίου 1987
για την τροποποίηση του παραρτήματος ΙΙ της οδηγίας 71/307/ΕΟΚ του Συμβουλίου περί της προσεγγίσεως των νομοθεσιών των κρατών μελών των αναφερομένων στις ονομασίες των υφανσίμων
(87/140/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 71/307/ΕΟΚ του Συμβουλίου της 26ης Ιουλίου 1971 περί της προσεγγίσεως νομοθεσιών των αναφερομένων στις ονομασίες των υφανσίμων (1), όπως τροποποιήθηκε τελευταία από την οδηγία 83/623/ΕΟΚ (2), και ιδίως το άρθρο 15α παράγραγος 1,
Εκτιμώντας:
ότι το παράρτημα ΙΙ της οδηγίας 71/307/ΕΟΚ, που περιλαμβάνει τους συμβατικούς συντελεστές που πρέπει να λαμβάνονται υπόψη για την άνυδρη μάζα κάθε ίνας κατά τον αναλυτικό προσδιορισμό της ινώδους σύνθεσης των κλωστοϋφαντουργικών προϊόντων, προβλέπει, στα σημεία 1-2 και 3, δύο διαφορετικούς συμβατικούς συντελεστές για τον υπολογισμό της σύνθεσης των λαναρισμένων ή κτενισμένων προϊόντων που περιέχουν μαλλί ή τρίχες ζώων· ότι, παρ' όλα αυτά, τα εργαστήρια δεν μπορούν πάντα να αναγνωρίσουν αν ένα προϊόν υπάγεται στον κύκλο του λαναρισμένου ή του κτενισμένου και ότι στην περίπτωση αυτή είναι δυνατό να προκύψουν αντιφατικά αποτελέσματα από την εφαρμογή αυτής της διάταξης κατά τους ελέγχους ποιότητας των κλωστοϋφαντουργικών προϊόντων που πραγματοποιούνται στην Κοινότητα· ότι πρέπει, λοιπόν, να επιτραπεί στα εργαστήρια να χρησιμοποιούν σε περιπτώσεις αμφιβολίας ένα μοναδικό συμβατικό συντελεστή·
ότι δεν είναι αναγκαίο να γίνει διάκριση, στο σημείο 28 του ίδιου παραρτήματος, των διαφόρων τύπων πολυαμιδικών ή νάυλον ινών των οποίων οι συμβατικοί συντελεστές πρέπει, κατά συνέπεια, να ενοποιηθούν· ότι στο σημείο 38, ίνα υάλου, ο όρος « συνεχής» πρέπει να καταργηθεί, εφόσον η ίνα αυτή μπορεί να παρουσιαστεί και υπό μη συνεχή μορφή,
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για τον τομέα των οδηγιών των σχετικών με τις ονομασίες και την επισήμανση των κλωστοϋφαντουργικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα σημεία 1-2, 3, 28 και 38 του παραρτήματος ΙΙ της οδηγίας 71/307/ΕΟΚ, τροποποιούνται σύμφωνα με το παράρτημα της παρούσας οδηγίας.
Άρθρο 2
1. Τα κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν με την παρούσα οδηγία το αργότερο την 1η Σεπτεμβρίου 1988. Ενημερώνουν αμέσως την Επιτροπή.
2. Μετά την κοινοποίηση της παρούσας οδηγίας, τα κράτη μέλη ενημερώνουν την Επιτροπή σε εύθετο χρόνο, προκειμένου να της επιτραπεί να διατυπώσει τις παρατηρήσεις της σχετικά με τα σχέδια διατάξεων νομοθετικού, κανονιστικού ή διοικητικού χαρακτήρα που σκοπεύουν να θεσπίσουν στον τομέα που διέπεται από την παρούσα οδηγία.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 6 Φεβρουαρίου 1987.

Labels: 3
1
17